Сергей Собянин

Сергей Собянин, Сергей Семён улы Собянин (, 1958 елның 21 июне, ССРБ, РСФСР, Төмән өлкәсе, Ханты-Манси милли округы, Березово районы, Няксимволь) — дәүләт һәм хуҗалык эшлеклесе, 2010 елның 21 октябреннән — 20px Мәскәү шәһәре мэры. Юридик фәннәр кандидаты (1999). РФ 1нче класслы хакыйкый дәүләт киңәшчесе (2006). Төмән өлкәсенең шәрәфле ватандашы (2005).

 Тәрҗемәи хәле 
1958 елның 21 июнендә Төмән өлкәсе Ханты-Манси милли округы (1978 елдан ХМАО, 2003 елдан Хант-Манси — Югра автономияле округы) Березово районы Няксимволь авылында өч балалы гаиләдә туган. Әтисе Семён Федор улы Собянин Березово май комбинаты директоры, әнисе Антонина Николай кызы май комбинаты икътисадчысы. Сергейның ике өлкән апасы: Людмила һәм Наталья бар. Атасының тамырлары Коми Республикасындагы Собинская авылыннан (1930-еллардан урман кордоны). Сергей Собянин, тышкы кыяфәте белән ошаса да, манси милләтеннән булуын танымый, чөнки ул манси мохитында тәрбияләнмәгән, балачагы һәм үсмерчагы район үзәге булган Березово авылында үткән  Сергей Собянин в молодости. thebestvideo.ru 09.05.2019.

Әлеге авылда 1975 елда мәктәпне тәмамлагач, апасы Людмила барып урнашкан Кострома шәһәренә күчеп килә, технология университетының механика факультетына укырга керә һәм 1980 елда югары уку йортын кызыл дипломга тәмамлый. Гуманитар белеме дә бар: 1989 елда Бөтенсоюз юридик читтән торып уку институтының Сембер филиалының юридик факультетын тәмамлаган. 1999 елда юридик фәннәр кандидатлыгына, 2007 елда РФ Хөкүмәте каршындагы Кануннар чыгару һәм чагыштырма хокук белеме институтында докторлыкка диссертацияләр яклаган. Диссертациясен плагиатка тикшергәндә күләмле күчереп куюлар табылу зур иҗтимагый резонанс тудыру сәбәпле, фән докторы статусын ала алмый кала.

 Хезмәт юлының башы 
Кострома технология университетын тәмамлагач, юллама буенча Кострома агач эшкәртү станоклары төзү заводына эшкә билгеләнә.

1980 елда Чиләбегә күчеп килә һәм трубопрокат заводында эшли башлый.

 Сәяси карьера 
200px|thumb|right|Минтимер Шәймиев () белән Бердәм Россиянең VII съездында. Екатеринбург, 2006  
Сергей  Собянинның сәяси карьерасы совет чорында Чиләбедә вакытта башлана. 
Чиләбе трубопрокат заводында эшләгәндә әлеге заводның комсомол оешмасы белән җитәкчелек итә. Аннан Чиләбе шәһәре Ленин районы ВЛКСМ райкомының комсомол оешмалары белән җитәкчелек итү бүлеге мөдире итеп билгеләнә.

1984 елда Когалым бистәсенә (1985 елдан шәһәр) күчерелеп, район советы рәисе урынбасары итеп куела. Когалымда 1993 елга кадәр төрле идарәче вазыйфаларда хезмәт куя, 1991—1993 елларда Когалым башлыгы. Аның җитәкчелегендә икътисадый яктан шактый үскән Когалым шәһәр статусын ала.

1993 елдан — Ханты-Манси милли округы җитәкчесенең икътисад буенча урынбасары итеп билгеләнә.

1994–2000 елларда — Ханты-Манси милли округы Думасы (парламенты) җитәкчесе. 1996—2010 елларда хезмәт вазыйфасы буенча Федерация Советы әгъзасы, 1998 елдан комитет рәисе.

2000–2001 елларда — Урал федераль округында Рф президентының вәкаләтле вәкиленең беренче уорынбасары.

2001–2005 елларда — Төмән өлкәсе губернаторы.

2005–2008 елларда — РФ Президенты Владимир Путин администрациясе җитәкчесе.

2008–2010 елларда — РФ Хөкүмәте аппараты җитәкчесе, вице-премьер.

2010 елның 21 октябрендә РФ Президенты Дмитрий Медведев тәкъдиме белән Мәскәү шәһәре мэры итеп раслана, 2013 елда әлеге вазыйфага икенче, 2018 елда өченче срокка сайланаСергей Собянин оставил позади и конкурентов, и самого себя образца 2013 года. kommersant.ru, 10.09.2018.

 Бүләкләре, мактаулы исемнәре 
 1999 — 2нче дәрәҗә Ватан алдындагы хезмәтләр өчен орденының медале
 2003 — Почет ордены (РФ)
 2003 — Франция авыл хуҗалыгы министрлыгы ордены
 2005 — «Төмән өлкәсенең шәрәфле ватандашы»

 Гаилә хәле 
1986—2014 елларда  Собянин развёлся с женой. lenta.ru, 21.02.2014 хатыны – Ирина Иосиф кызы (Рубинчик, 1961). Кызлары Анна (Ершова, 1986), Ольга (1997).

 Искәрмәләр 

 Сылтамалар 
  Мәскәү мэрының рәсми сайтында биографиясе 
  Сергей Семёнович Собянин. РФ Хөкүмәте сайты
 Биография Сергея Семёновича Собянина.
   Сергей Собянин в молодости. thebestvideo.ru 09.05.2019

 Моны да карагыз 

Төркем:Россия сәясәтчеләре
Төркем:Мәскәү мэрлары
Төркем:Юридик фәннәр кандидатлары
Төркем:Мәскәү юридик институтын тәмамлаучылар
Төркем:II дәрәҗә «Ватан алдында казанышлар өчен» орденының медале белән бүләкләнгәннәр
Төркем:Почет ордены кавалерлары
Төркем:Бердәм Россия фиркасе әгъзалары
Төркем:Шәхесләр:Украинадагы низаг аркасында шәхси санкцияләргә дучар булганнары